**Izziņa par atzinumos sniegtajiem iebildumiem**

informatīvā ziņojuma

**“Par Izglītības un zinātnes ministrijas dalību Eiropas skolu tīklā”**

un Ministru kabineta sēdes protokollēmuma projektam

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija** |
| 1. | *Protokollēmuma projekts:* 2. Atbalstīt Latvijas (Izglītības un zinātnes ministrijas) pievienošanos Eiropas Skolu tīklam *(European Schoolnet)* dalībvalsts statusā no 2021. gada.  | Protokollēmuma projekta 2. punkts paredz atbalstīt Latvijas (Izglītības un zinātnes ministrijas) pievienošanos Eiropas Skolu tīklam (*European Schoolnet*) dalībvalsts statusā no 2021. gada. Tas prezumē attiecīga nolīguma parakstīšanu, lai Izglītības un zinātnes ministrija varētu darboties Eiropas Skolu tīklā un Eiropas Skolu tīkla konsorcijā.Minētais rada neskaidrības par parakstāmā nolīguma tiesisko statusu (proti, vai tā ir starpresoru vienošanās, vai arī starptautisks līgums likuma "Par Latvijas Republikas starptautiskajiem lūgumiem" izpratnē, vai kas cits). Ja tas ir starptautisks līgums likuma "Par Latvijas Republikas starptautiskajiem lūgumiem" izpratnē, tad atbilstoši minētā likuma 11. panta pirmās daļas 2. punktā un panta otrajā daļā paredzētajam lēmums par pievienošanos šim lūgumam būtu jāpieņem Saeimai šajā pantā paredzētajā kārtībā.Tādēļ lūdzam izvērtēt parakstāmā nolīguma tiesisko statusu un papildināt informatīvo ziņojumu ar atbilstošu informāciju, nepieciešamības gadījumā precizējot protokollēmuma projekta 2. punktu. Tai skaitā lūdzam izvērtēt, vai un kādas starptautiskas saistības Latvija uzņemas ar šo nolīgumu un kāds ir Eiropas Skolu tīkla un Eiropas Skolu tīkla konsorcija tiesiskais statuss.  | **Ņemts vērā.**Lai nodrošinātu nepārprotamu izpratni par parakstāmā nolīguma tiesisko statusu, informatīvā ziņojuma projekta teksts un protokollēmuma projekts ir precizēti, norādot, ka Eiropas Skolu tīklam pievienosies Izglītības un zinātnes ministrija (turpmāk – ministrija), kļūstot par tā biedru. Atbilstoši informatīvā ziņojuma projekta 1., 2. un 3. pielikumā esošajiem dokumentiem, Eiropas Skolu tīklā piedalās izglītības nozares ministrijas vai to deleģētas institūcijas nacionālā līmenī. Līdz ar to starp ministriju un EUN ir parakstāms starpresoru nolīgums. Atbilstoši informatīvā ziņojuma projekta 1., 2. un 3. pielikumā esošajiem dokumentiem, Eiropas Skolu tīkls ir bezpeļņas organizācija, savukārt tīkla konsorcijam nav juridiskas personas statusa, jo tā ir izglītības jomas ministru tīkla politiskā pārstāvniecība.  | *Protokollēmuma projekts:*2. Atbalstīt Izglītības un zinātnes ministrijas pievienošanos Eiropas Skolu tīklam *(European Schoolnet)*.  *Informatīvā ziņojuma projekts* |
| **Finanšu ministrija**  |
| 2. | *Informatīvā ziņojuma 1.pielikums 5.lpp.* | Atbilstoši informatīvajā ziņojumā sniegtajai informācijai, Izglītības un zinātnes ministrija 2020.gadā plāno piedalīties Eiropas skolu tīkla konsorcijā novērotājvalsts statusā. Lūdzam sniegt informāciju, no kādiem līdzekļiem tiek plānota minētā dalība (pārstāvju ceļa un izmitināšanas izmaksas, komandējuma nauda u.c.), ņemot vērā, ka saskaņā ar informatīvā ziņojuma 1.pielikumu ministrija novērotājvalsts statusā var piedalīties koordinācijas komitejas rīkotajās sanāksmēs. Attiecīgi ir papildināms informatīvais ziņojums. | **Ņemts vērā.**Ministrija 2020.gadā, piedaloties novērotāja statusā, nav plānojusi piedalīties EUN rīkotās sanāksmēs klātienē.  | *Informatīvā ziņojuma 8.lpp.:***2020. gadā ministrijas komandējumi nav plānoti. Komandējumu izdevumi turpmāk tiks nodrošināti ministrijai paredzētā budžeta ietvaros.** |
| 3. | *Informatīvā ziņojuma 1.pielikums* | Atbilstoši informatīvā ziņojuma 1.pielikumam dalības maksa, kas jāveic Eiropas skolu tīkla konsorcijas dalībniekam ir 30 000 *euro* apmērā ik gadu, savukārt tajā nav sniegta informācija par līdzmaksājumu 7 000 *euro* apmērā ik gadu dalībai “Interaktīvā klases telpa” darba grupā. Arī nolīgumā par Eiropas skolu tīkla mērķiem un pārvaldību (2.un 3.pielikums) nav paredzētas šādas iemaksas. Līdz ar to lūdzam papildināt informatīvo ziņojumu ar attiecīgo informāciju un dokumentiem. | **Ņemts vērā.**Informāciju par līdzmaksājumu 7 000 *euro* ik gadu dalībai “Interaktīvā klases telpa” darba grupā ministrija saņēma no EUN izpilddirektora Marka Durando e-pastu sarakstē. 03.03.2020. e-pasta vēstule (angļu valodā) ir pievienota informatīvā ziņojuma projektam kā jaunizveidots 4. pielikums, uz ko informatīvā ziņojuma 8.lpp. ir sniegta atsauce. | *Informatīvā ziņojuma 4.pielikums* *Informatīvā ziņojuma 8.lpp.:*3) jāveic iemaksu EUN budžetā 7 000 *euro* apmērā ik gadu kā līdzmaksājumu dalībai **IK** darba grupā **vai citā darba grupā, kas sniedz ieguldījumu izglītības prioritāšu īstenošanā (skat. informatīvā ziņojuma 4. pielikuma 2.lpp.)**; |
| 4. | *Protokollēmuma projekts*:3. Lai nodrošinātu Latvijas dalību Eiropas Skolu tīklā dalībvalsts statusā, atļaut Izglītības un zinātnes ministrijai sākot ar 2021. gada 1. janvāri uzņemties valsts budžeta ilgtermiņa saistības valsts budžeta programmā 16.00.00 “Eiropas Savienības lietas un starptautiskā sadarbība”, paredzot ik gadu 47 000 *euro*.4. Finanšu ministrijai precizēt Izglītības un zinātnes ministrijas bāzes izdevumus valsts budžeta programmā 16.00.00 “Eiropas Savienības lietas un starptautiskā sadarbība”, palielinot 2021. gadā un turpmāk ik gadu finansējumu par 47 000 *euro*, lai nodrošinātu Latvijas dalības maksu un Latvijas pārstāvju piedalīšanos Eiropas Skolu tīkla ietvaros organizētās darba grupās, sanāksmēs un pasākumos. | Vēršam uzmanību, ka saskaņā ar Likuma par budžetu un finanšu vadību 24.panta trešo daļu budžeta iestādes var uzņemties valsts budžeta ilgtermiņa saistības, nepārsniedzot saimnieciskā gada valsts budžeta likumā noteiktos valsts budžeta ilgtermiņa saistību maksimāli pieļaujamos apjomus. Budžeta iestādes var uzņemties papildu valsts budžeta ilgtermiņa saistības vienīgi Eiropas Savienības politikas instrumentu un pārējās ārvalstu finanšu palīdzības līdzfinansētos projektos un pasākumos, ja pieņemts attiecīgs Ministru kabineta lēmums. Ņemot vērā, ka dalība Eiropas skolu tīkla konsorcijā ir Izglītības un zinātnes ministrijas iniciatīva un tā nav saistīta ar Eiropas Savienības politikas instrumentu un pārējās ārvalstu finanšu palīdzības līdzfinansētajiem projektiem un pasākumiem, uzskatām, ka minētā dalība ir nodrošināma ministrijai esošo valsts budžeta līdzekļu ietvaros. Savukārt, ja minētā dalība tiek uzskatīta par nozares prioritāti, jautājums par papildu finansējuma piešķiršanu ir skatāms Ministru kabinetā likumprojekta "Par valsts budžetu 2021.gadam" un likumprojekta "Par vidēja termiņa budžeta ietvaru 2021., 2022. un 2023.gadam" sagatavošanas laikā kopā ar visu ministriju prioritārajiem pasākumiem atbilstoši valsts budžeta finansiālajām iespējām.Ņemot vērā iepriekš minēto, lai novērstu saistību uzņemšanos bez finansiāla seguma, uzskatām, ka Ministru kabineta sēdes protokollēmuma projekta 3. un 4.punkts ir izsakāmi šādā redakcijā: “3. Lai nodrošinātu Latvijas dalību Eiropas Skolu tīklā dalībvalsts statusā, atļaut Izglītības un zinātnes ministrijai sākot ar 2021. gada 1. janvāri uzņemties valsts budžeta ilgtermiņa saistības 2021.gadā un turpmāk 47 000 *euro* apmērā ik gadu budžeta programmā 16.00.00 “Eiropas Savienības lietas un starptautiskā sadarbība”. 4. Izglītības un zinātnes ministrijai Latvijas dalības maksu un Latvijas pārstāvju piedalīšanos Eiropas Skolu tīkla ietvaros organizētās darba grupās, sanāksmēs un pasākumos nodrošināt esošo budžeta līdzekļu ietvaros. Jautājumu par papildu finansējuma piešķiršanu Latvijas dalībai Eiropas skolu tīklā izskatīt Ministru kabinetā likumprojekta "Par valsts budžetu 2021.gadam" un likumprojekta "Par vidēja termiņa budžeta ietvaru 2021., 2022. un 2023.gadam" sagatavošanas laikā kopā ar visu ministriju prioritārajiem pasākumiem atbilstoši valsts budžeta finansiālajām iespējām.”Attiecīgi ir precizējams arī informatīvais ziņojums. | **Ņemts vērā.**Ministrijas dalība Eiropas Skolu tīklā tiks nodrošinātaministrijai esošo līdzekļu ietvaros, veicot pārdali starp ministrijas budžeta programmām un apakšprogrammām.Ministru kabineta sēdes protokollēmuma projekta 3. un 4.punkts ir precizēti atbilstoši Finanšu ministrijas izteiktajam priekšlikumam (skat. arī izziņas 5.punktu). | *Protokollēmuma projekts:*3. Lai nodrošinātu dalību Eiropas Skolu tīklā, atļaut Izglītības un zinātnes ministrijai sākot ar 2021. gada 1. janvāri uzņemties valsts budžeta ilgtermiņa saistības **2021. gadā un turpmāk 37 000 *euro* apmērā** ik gadubudžeta programmā 16.00.00 „Eiropas Savienības lietas un starptautiskā sadarbība”.**4. Lai nodrošinātu nepieciešamo finansējumu dalībai Eiropas Skolu tīklā sākot ar** 2021. gad**u** un turpmāk ik gadu, **Izglītības un zinātnes ministrijai sagatavot un iesniegt Finanšu ministrijā priekšlikumus veikt izmaiņas Izglītības un zinātnes ministrijas bāzes izdevumos 2021. gadā un turpmāk ik gadu 37 000 *euro* apmērā, pārdalot finansējumu no Izglītības un zinātnes ministrijas budžeta apakšprogrammas 01.08.00 “Vispārējās izglītības atbalsta pasākumi” 34 244 *euro* apmērā un no Izglītības un zinātnes ministrijas budžeta apakšprogrammas 97.02.00 “Nozares vadības atbalsta pasākumi” 2 756 *euro* apmērā Izglītības un zinātnes ministrijas budžeta programmai 16.00.00 “Eiropas Savienības lietas un starptautiskā sadarbība” 37 000 *euro* apmērā, lai nodrošinātu dalību Eiropas Skolu tīklā pilntiesīga biedra statusā (30 000 *euro*) un lai nodrošinātu līdzmaksājumu dalībai darba grupās (7 000 *euro*), uzņemoties jaunās ilgtermiņa saistības.** |
| 5. | *Informatīvā ziņojuma pēdējā rindkopa:*Pamatojoties uz iepriekšminēto, ir nepieciešams: 1. Atbalstīt Latvijas (Izglītības un zinātnes ministrijas) dalību Eiropas Skolu tīklā *“European Schoolnet”* dalībvalsts statusā no 2021. gada.2. Atļaut Izglītības un zinātnes ministrijai, sākot ar 2021. gadu, uzņemties valsts budžeta ilgtermiņa saistības 47 000 *euro* apmērā ik gadu Latvijas dalības maksas segšanai Eiropas Skolu tīkla konsorcijā un dalībai darba grupās, kā arī Latvijas pārstāvju komandējumu izmaksu segšanai. 3. Izglītības un zinātnes ministrijai precizēt bāzes izdevumus programmai 16.00.00 “Eiropas Savienības lietas un starptautiskā sadarbība”, palielinot finansējumu 2021. gadā un turpmākajos gados par 47 000 *euro*. | Lai novērstu Izglītības un zinātnes ministrijas saistību uzņemšanos Latvijas dalībai Eiropas Skolu tīklā bez finansiāla seguma, uzskatām, ka informatīvais ziņojums ir virzāms izskatīšanai Ministru kabinetā tikai tad, kad attiecīgajam prioritārajam pasākumam ir atbalstīts papildu nepieciešamais finansējums. Savukārt, ja Izglītības un zinātnes ministrija tomēr pieņem lēmumu par informatīvā ziņojuma tālāku virzību pirms jautājuma par visu ministriju iesniegtajiem prioritārajiem pasākumiem un to īstenošanai nepieciešamā finansējuma izskatīšanas Ministru kabinetā, lūdzam Ministru kabineta sēdes protokollēmuma projekta 2. un 3.punktu izteikt šādā redakcijā, vienlaikus svītrojot 4.punktu:“2. Lai nodrošinātu Latvijas dalību Eiropas Skolu tīklā (European Schoolnet) pilntiesīga biedra statusā sākot ar 2021. gada 1. janvāri, atļaut Izglītības un zinātnes ministrijai uzņemties valsts budžeta ilgtermiņa saistības 2021.gadā un turpmāk 47 000 euro apmērā ik gadu budžeta programmā 16.00.00 “Eiropas Savienības lietas un starptautiskā sadarbība”, ja šim mērķim tiks piešķirts papildu nepieciešamais finansējums.3. Jautājumu par papildu finansējuma piešķiršanu 2021. gadam un turpmāk 47 000 euro apmērā ik gadu Latvijas dalībai Eiropas skolu tīklā izskatīt Ministru kabinetā likumprojekta "Par valsts budžetu 2021.gadam" un likumprojekta "Par vidēja termiņa budžeta ietvaru 2021., 2022. un 2023.gadam" sagatavošanas laikā kopā ar visu ministriju prioritārajiem pasākumiem atbilstoši valsts budžeta finansiālajām iespējām.”Attiecīgi ir precizējama informatīvā ziņojuma pēdējā rindkopa par turpmāko rīcību. | **Ņemts vērā.**Atbilstoši Finanšu ministrijas izteiktajam priekšlikumam (skat. arī izziņas 4.punktu), ir precizēta informatīvā ziņojuma pēdējā rindkopa par turpmāko rīcību.  | *Informatīvā ziņojuma pēdējā rindkopa:*Pamatojoties uz iepriekšminēto, ir nepieciešams: 1. Atbalstīt **Izglītības un zinātnes ministrijas** dalību Eiropas Skolu tīklā **pilntiesīga biedra** statusā no 2021. gada **Izglītības un zinātnes ministrijai esošo līdzekļu ietvaros, veicot pārdali starp Izglītības un zinātnes ministrijas budžeta programmām un apakšprogrammām.**2. **Lai nodrošinātu nepieciešamo finansējumu** **dalībai Eiropas Skolu tīklā** sākot ar 2021. gadu **un turpmāk** ik gadu, **Izglītības un zinātnes ministrijai sagatavot un iesniegt Finanšu ministrijā priekšlikumus veikt izmaiņas Izglītības un zinātnes ministrijas bāzes izdevumos 2021. gadā un turpmāk ik gadu 37 000 *euro* apmērā, pārdalot finansējumu no Izglītības un zinātnes ministrijas budžeta apakšprogrammas 01.08.00 “Vispārējās izglītības atbalsta pasākumi” 34 244 *euro* apmērā un no Izglītības un zinātnes ministrijas budžeta apakšprogrammas 97.02.00 “Nozares vadības atbalsta pasākumi” 2 756 *euro* apmērā Izglītības un zinātnes ministrijas budžeta** programmai16.00.00 “Eiropas Savienības lietas un starptautiskāsadarbība” **37 000 *euro* apmērā, lai nodrošinātu dalību Eiropas Skolu tīklā pilntiesīga biedra statusā (30 000 *euro*) un lai nodrošinātu līdzmaksājumu dalībai darba grupās (7 000 *euro*), uzņemoties jaunās ilgtermiņa saistības.** |

Evi Vīka

|  |
| --- |
|  (par projektu atbildīgās amatpersonas vārds un uzvārds) |
| Izglītības un zinātnes ministrijas Politikas iniciatīvu un attīstības departamenta eksperte |
| (amats) |
| 67047707 |
| (tālruņa un faksa numurs) |
| evi.vika@izm.gov.lv |
| (e-pasta adrese) |

22.07.2020. 10:58

1756

E.Vīka

67047707, evi.vika@izm.gov.lv